**до**

**Собрание на Фото клуб „Куманово“**

**Годишна програма на Фото клуб „Куманово“ за 2020 г.**

**Изложби на уметничка фотографија**

Фото клуб Куманово од Куманово во 2020 година има за цел да ја продолжи традицијата на организирање на изложби на уметничка фотографија. За годината што следува пред нас предвидени се две меѓународни изложба – Play и Photo Story.

**Play 2020**

Меѓународната изложба Play ќе се организира во април 2020 година. Изложбата ќе опфати 9 теми: OPEN COLOR, OPEN MONOCHROME, WOMEN, TRAVEL, PHOTOJOURNALISM, NATURE, LIFE, STREETS и MINIMALISM. Изложбата ќе биде под покровителство на IAAP и PSA.

**Photo Story 2020**

Меѓународната изложба Photo Story ќе се организира во септември 2020 година. Изложбата ќе опфати 9 теми: OPEN COLOR, OPEN MONOCHROME, WOMEN, TRAVEL, PHOTOJOURNALISM, NATURE, LIFE, STREETS и MINIMALISM. Изложбата ќе биде под покровителство на IAAP и PSA.

**Жените и фотографијата 2020**

По повод денот на жената 8-ми Март, женските членови на клубот, досега традиционално ја организира изложбата насловена како „Жените и фотографијата“. Поради бројот и активноста на женските членови на клубот, на минатогодишната изложба, клубот покани и авторки од други клубови од земјата. Поради можност од иста ситуација и оваа година, можеме да го земеме во предвид минатогодишниот потег. На оваа изложба ќе се претстават авторките на клубовите со своите дела, со што ќе го обележат овој ден. Изложбата ќе биде составена од две теми: слободна и жена. Изложбата е планирана во март во НУЦК „Трајко Прокопиев“ во Куманово.

**Фото фестивал Малински**

Со задоволство може да констатираме дека реализирањето на шестото издание на фото фестивал Малински беше успешно. Затоа планот за ова година е фестивалот повторно да се одржи во месец мај, да биде повеќедневен и освен во Куманово настаните што се дел од него да вклучат и други градови во Р Македонија. За гостите од странство ќе бидат предвидени повеќе активности вклучително и фото-сафари низ Република Македонија.

**Изложби на Серјан Турач, Александар Буѓевац и Сандра Трајковска**

Во склоп на фестивалот „Малински“ се предвидени самостојни изложби на познатите балкански фотографи Серјан Турач, Александар Буѓевац и Сандра Трајковска.

**Тумба**

Во склоп на фестивалот „Малински“, во програмата е влезена клупската изложба Тумба. На оваа изложба со свои дела ќе се претстават членовите на клубот. Темата на изложбата до сега беше слободна, но за годинава како можност се разгледува изложбата да биде под една тематика.

Отворање на изложбата е планирано да се одржи во Уметничката Галерија на град Куманово.

**Круг 2020**

Меѓуклупската изложба на уметничка фотографија „Круг”, веќе традиционална, предвидено е да се одржи во рамките на фестивал „Малински”. Покана за учество ќе биде доставена од УФКК Бања Лука.

Излагањето на поставката е предвидено во НУЦК “Трајко Прокопиев”.

**Фото проекции**

Фото проекциите ќе бидат прикажани во Занаетчискиот дом во Куманово. Секоја година се покануваат различни гости да се претстават со свои дела и проекции, кои се плод од досегашната нивна дејност.

**Образовни активности во 2020**

Како и претходните години, така и во 2020 година, Фото клуб „Куманово“ ќе организира фото школа, со цел ширење на фотографската уметност во градот, но и збогатување на членството. Курсот по фотографија ќе биде поделен во три дела: теорија, пракса и дигитална лабораторија (Adobe Photoshop). Предавачи ќе бидат Владимир Јовановски и Марина Крстиќ. На најдобрите и најуспешните курсисти ќе им биде одобрен влез во членство на Фото клуб „Куманово“. Образовните активности сѐ со цел да се привлечат млади членови кои би ја продолжиле традицијата и богатата историјата на клубот.

Предвидени е и напреден курс по фотографија, кој ќе преставува склоп на предавања кои ќе ги спремат членовите на клубот. Ваквите предавања ќе дадат можност за формирање на поопширна скрипта која може да служи за наредните генерации на клубот.

**Излагачки активности**

Членовите на ФК Куманово во 2020 година ќе излагаат на повеќе изложби на уметничка фотографија, како на домашен терен така и надвор од државата. Планирано е да се настапи на Тумба, Круг, Play, Photo Story, Коритон и други меѓународни изложби на уметничката фотографија за кои раководството на клубот ќе се потруди да обезбеди бесплатна котизација.

Резултатите кои нашите членови ги постигнаа овие шест години дадоа голем допринос за развој на културата во град Куманово, па од тие причини следната година планираме повторно да аплицираме за Ноемвриска награда на град Куманово.

**Извори на финансирање**

ФК Куманово за 2020 година до Министерството за Култура на Република Македонија достави детален план за проектите “Фото фестивал Малински”, „Жените и фотографијата“, „Play“, и „Photo Story“со цел за истите да бидат одобрени финансиски средства. Резултатите од апликацијата ќе бидат познати во првото тромесечје на 2020 година. Исто така планирано е и изготвување на проекти и нивно аплицирање до странските амбасади, се со цел полесна организација и спроведување на изложбите на фотографија.

Оваа година исто така плановите на клубот се, средствата што ќе ги собере од организираните меѓународни изложби да купи фото опрема која ќе биде во сопственост на самиот клуб, која ќе им користи и на членовите и на курсистите.

**Работа на терен и фото-сафарија**

Членовите на Фото клубот Куманово во 2020 година планираат да ги покријат позначајните настани од областа на уметноста, културата, спортот и други активности во нашиот град. Исто така се планираат повеќе фото-сафарија во околината на Куманово односно на повеќе локалитети кои имаат историско, културно и уметничко значење. Планирани се да се посетат повеќе локации во Македонија и надвор од неа се со цел да се отслика времето во кое живееме со што ќе оставиме мала трага за идните генерации. Една од идеите е да се посети Босна и Херцеговина, идеја што претходната година не беше реализирана.

Воедно идејата за фото предизвик која ја даде Марина Крстиќ, се покажа како многу корисна за членовите на клубот, се планира да се спроведе и во годината пред нас.

декември 2019

Фото клуб „Куманово“